Lannenallee um Gréiwelsser Haff
D'Lannenallee um Gréiwelsser Haff zu Bartreng féiert vun der Lonkecher Strooss (E44 / N5), op der Héicht vu Gréiwelsser Barrière, bis bei dat éischt Wunnhaus beim Haff.
Tëscht de Lanne stinn vereenzelt Eschen an Eechen.

Dës Lanne gehéiere wéinst hirem Gesamtandrock zu de bemierkenswäerte Beem zu Lëtzebuerg. De geneeën Alter vun der Allee ass net bekannt an et ass och net gewosst ob et sech ëm Summer- oder Wanterlannen handelt.

D'Lannenallee gouf 2002 fir d'éischt op d'Lëscht vun de bemierkenswäerte Beem zu Lëtzebuerg gesat.

Ëm 2000 gouf beim déckste Bam en Ëmfank op Broschthéicht vun 2,54 m bei enger Gréisst vun 21 m gemooss.

Geographesch Koordinaten:

Interessantes
Op de Lanne vun dëser Allee kënnt eng bemierkenswäert héich Zuel vu Flechtenaarte vir, dorënner och e puer seelener. Ënner deene ronn 50 Aarten déi hei festgestallt goufen, ass och eng, déi bis haut nach net vun de Spezialiste konnt identifizéiert ginn.
Bis elo (2008) gouf et nach keng Verëffentlechung mat der Beschreiwung a Fotoe vun dëser Allee.

Quellen
 Sinner, J. et al., 2002. Les arbres remarquables. Administration des eaux et forêts. Musée national d'histoire naturelle. 255 S. (Cf. Tabell S. 247; keng Beschreiwung a keng Foto vun der Allee an dësem Buch).

Kuckt och
 Bemierkenswäert Lannenallee um Scheedhaff zu Hamm
 Bemierkenswäert Beem zu Lëtzebuerg

Um Spaweck 
 The lichens and lichenicolous fungi of Belgium, Luxembourg and northern France

Fotoalbum 

Bemierkenswäert Beem zu Lëtzebuerg
Gemeng Bartreng